Hyvän vastauksen piirteet:

9.1. (16 p.)

Applebyn mukaan Iso-Britannia liittyi EU:n jäseneksi voidakseen siten paremmin pitää Man ner-Euroopan hajanaisena, mikä on ollut sen ulkopolitiikan pitkäaikainen tavoite. Hacker taas uskoo, että Iso-Britannia on halunnut aidosti tukea Euroopan integraation päämääriä. Applebyn ja Hackerin tulkinnat heijastelevat brittien ristiriitaista suhdetta EU:hun. Kuvauk sen osuvuutta voidaan pohtia esimerkiksi siltä kannalta, että Isossa-Britanniassa on vahva EU-skeptisyyden perinne, joka on johtanut brexitiin. Iso-Britannia ei esimerkiksi halunnut liittyä euroon tai Schengenin-sopimukseen. Toisaalta Iso-Britannia itse halusi Euroopan talo usyhteisöjen jäseneksi taloudellisten etujen takia.

Kiitettävässä vastauksessa voidaan käsitellä lähemmin Ison-Britannian suhteellisen myöhäis tä liittymistä Euroopan yhteisön jäseneksi vuonna 1973 ja kielteistä asennetta integraation syventämiseen. Kokelas voi tuoda esille, että brittien kiinnostus on perinteisesti kohdistunut merentakaisiin alueisiin (Kansainyhteisö, erityissuhde Yhdysvaltoihin). Toisaalta Iso-Britannia on ollut aktiivinen toimija EU:ssa ja nauttinut sisämarkkinoiden eduista. Kokelas tuo esille, että 1980-luvulla tehdyn televisiosarjan jakso ei kuvaa tämänhetkistä keskustelua ja käsitte lee asiaa huumorin keinoin. Vastauksessa käsitellään Britannian asemaa ja suhtautumista manner-Eurooppaan toisesta maailmansodasta alkaen.

9.2. (14 p.)

Hyvässä vastauksessa käsitellään Ison-Britannian EU-eron vaikutuksia talouteen ja politiik kaan. Ero vaikuttaa EU:n talouteen haittaamalla tavaroiden, pääomien, työvoiman ja palve luiden vapaata liikkuvuutta EU:n ja Britannian välillä. Mahdollinen tulliraja haittaa kaupan käyntiä ja alentaa talouskasvua. EU:n kansalaisten asema Isossa-Britanniassa ja Ison Britannian kansalaisten asema EU:ssa vaikeutuu ja edellyttää uusia sopimuksia. Eron talous vaikutusten voimakkuus riippuu siitä, millä ehdoin Brexit toteutuu ja miten EU ja Iso Britannia sopivat tulevasta suhteestaan. Brexit-prosessi on selkiyttänyt muille EU-maille EU eron kustannuksia ja tehnyt niistä yhtenäisemmän ainakin suhtautumisessa Ison-Britannian ehdotuksiin. Iso-Britannia on ollut EU:ssa nettomaksaja ja sen eron jälkeen muut maat jou tuvat sopimaan budjetista uudelleen.

Kiitettävässä vastauksessa seurauksia pohditaan usean politiikan alueen kannalta huolellises ti argumentoiden. Kaupan esteet tuntuvat kaikissa Ison-Britannian kanssa kauppaa käyvissä yrityksissä. EU:n olisi neuvoteltava uusi sopimus Ison-Britannian kanssa tai laadittava run saasti erillisiä sopimuksia. Pohjois-Irlannin ja Irlannin välinen tulliraja toisi Irlannin talouteen vakavia ongelmia ja voisi uhata Pohjois-Irlannin ja siten myös Irlannin turvallisuustilannetta. Iso-Britannia on ydinasemahti ja NATO-maa. Sen ero heikentäisi EU:n ulkopoliittista asemaa, vaikka EU ei olekaan varsinainen sotilaallinen toimija. Iso-Britannia on kuulunut Ranskan EU maille tekemän puolustusaloitteen hyväksyjiin ja sen poisjäänti voi heikentää aloitteen us kottavuutta.

2. Euroopan maiden taloudellinen eriarvoisuus (20 p.)

2.1. (8 p.)

Tehtävässä ei suoraan edellytetä mediaaninettotulot-käsitteen määrittelyä, mutta vastaukselle on eduksi, jos siitä käy ilmi, että käsite on ymmärretty oikein. Kotitalouksiensa nettotulojen perusteella Euroopan maat

jakaantuvat suurin piirtein kolmeen maantieteelliseen alueeseen. Korkeimmat nettotulot ovat Länsi Euroopan maissa ja Pohjoismaissa. (Tämän ryhmän sisällä korkeimmat nettotulot ovat Norjassa ja Sveitsissä, jotka eivät kuulu EU:hun, sekä Luxemburgissa.) Toisena alueena erottuvat Etelä-Euroopan maat (Italia, Espanja jne.) ja Itä-Euroopan maista Puola, Viro, Tšekki ja Slovakia, joissa nettotulot ovat alemmat kuin edellisessä ryhmässä. Alimpien nettotulojen alueeseen kuuluvat Itä-Euroopan muut maat sekä Baltian maista Liettua ja Latvia.

Kokelas voi selittää EU-maiden taloudellisia eroja esim. Länsi-Euroopan nopeammalla taloudellisella kehityksellä toisen maailmansodan jälkeen tai sillä, että Itä-Euroopan maat kuuluivat aiemmin Neuvostoliiton ja sosialistisen suunnitelmatalouden piiriin. Hän voi viitata myös eri hyvinvointimallien vaikutukseen tulonmuodostuksessa.

2.2. (12 p.)

Hyvässä vastauksessa tuodaan esille Euroopan unionin aluepolitiikan tavoite tasata alueellisia kehityseroja sekä edistää taloudellista yhdentymistä ja kestävää kasvua. Aluepolitiikalla pyritään myös luomaan yhteenkuuluvuuden tunnetta. Aluepolitiikan kohteena ovat kaikki Euroopan unionin alueet ja kaupungit, ja sen tarkoituksena on edistää työpaikkojen luomista, yritysten kilpailukykyä, talouskasvua ja kestävää kehitystä sekä parantaa kansalaisten elämänlaatua. Köyhiä alueita tuetaan EU:n yhteisistä varoista. Hankkeet voivat liittyä esimerkiksi infrastruktuuriin, ympäristöön tai koulutukseen. Vastauksessa mainitaan esimerkkejä alueista tai hankkeista, jotka voivat saada tukea, esimerkiksi köyhät jäsenvaltiot (mm. Romania, Bulgaria) tai rikkaiden maiden vähemmän kehittyneet alueet (mm. Itä-Suomi, Etelä-Italia). Ihmisten, tavaroiden ja pääomien vapaa liikkuminen on tasannut alueiden välisiä eroja.

Kiitettävässä vastauksessa on mainittava jokin tapa, jolla EU toteuttaa aluepolitiikkaa, esim. rakennerahastot tai koheesiorahasto.

9. Populismi ja politiikka (30 p.)

9.1. (14 p.)

Hyvässä vastauksessa tulee ilmi populismin käsitteen sisältö. Keskeinen piirre on me–muut vastakkainasettelu, jossa meidät määritellään hyväksi ja muut pahaksi. Populismiin liittyy yleensä myös eliitinvastaisuus, vahva tunteenomaisuus sekä poliittisen kentän uudelleenmäärittely perinteisistä poliittisista toimintaa motivoivista intresseistä poikkeavalla tavalla. Vastauksessa huomioidaan sosiaalisen median merkitys populististen näkemysten levittäjänä. Vastauksessa käsitellään joitakin esimerkkejä populistisiksi luokiteltavissa olevista ilmiöistä Suomessa (esimerkiksi perussuomalaiset, rokotteiden vastainen kampanja, keskustelu punavihreästä kuplasta antipopulistisena populismina). Lisäksi populismia valotetaan jonkin ulkomaisen esimerkin avulla (esimerkiksi Saksa ja AfD, Unkari ja Fidesz, Yhdysvallat ja Trump, Ruotsin ruotsidemokraatit, Italian viiden tähden liike ja brexitin kannatusliike).

Kiitettävässä vastauksessa populismin käsittelyä ilmiönä syvennetään tarkastelemalla, miten se on näkynyt politiikanteon tavoissa niin kansallisella kuin kansainväliselläkin tasolla. Vastauksessa voidaan myös pohtia populismin suhdetta nationalismiin.

9.2. (16 p.)

Hyvässä vastauksessa tarkastellaan kahta mahdollista tekstikatkelmassa esille tuotua kehityssuuntaa, toisaalta populismin kehittymistä kohti ulossulkevaa perus- ja ihmisoikeuksia kaventavaa illiberaalia tai autoritaarista demokratiaa, toisaalta politiikan kehittymistä kohti avoimeen vuorovaikutukseen perustuvaa sisäänsulkevaa avointa demokratiaa. Vastauksessa tuodaan esille niin Suomesta kuin ulkomailtakin myös joitakin esimerkkejä, jotka puhuvat näiden kehityssuuntien puolesta tai niitä vastaan (esimerkiksi populismin vahvistuminen Suomessa ja muualla, toisaalta globaalien ongelmien (ilmastonmuutos) aikaansaama transnationaalinen kansalaisyhteiskunnallinen ja poliittinen toiminta).

Kiitettävässä vastauksessa kokelas hahmottaa selkeästi Palosen tekstissä esitetyt vaihtoehtoiset kehityssuunnat. Vastauksessa voidaan myös käsitellä sitä, kuinka populististen teemojen vahvistuminen on saanut aikaan sen, että perinteisemmätkin puolueet ovat ottaneet tällaisia teemoja omiin ohjelmiinsa. Vastauksessa voidaan tarkastella myös sitä, mitä hahmoteltujen kehityssuuntien toteutuminen merkitsisi niin kansallisessa kuin kansainvälisessäkin politiikassa (esim. EU:ssa). Kiitettävässä vastauksessa on useampia kansainvälisiä esimerkkejä populismin monimuotoisuudesta. Vastauksessa voidaan pohtia myös tekstin luonnetta.